su en ceb su de cy cy fr sl de cy cy cy cy cy cy cy de cy en fr cy cy cy de cy cy es fr fy el cy fr cy fr lb fr ms fr lt fr cy cy cy cy cy fr cy cy bn su cy cy cy cy cy de en en cy es cy en cy af cy fi cy cy cy cy cy en en en en en en en en
Lles Emosiynol ac iechyd meddwl
Mae Cymru Ifanc yn golygu gwrando arnoch chi a grymuso eich llais. P’un a ydych chi’n rhan o ysgol, fforwm ieuenctid neu sefydliad cenedlaethol, rydyn ni eisiau eich helpu i rannu eich gweithgareddau a’ch llais. Os nad ydych chi’n rhan o grŵp arbennig, byddwch chi’n dal i fedru roi gwybod i ni beth yw eich barn.
Bob blwyddyn bydd Cymru Ifanc yn canolbwyntio ar 12 mater sy’n bwysig i blant a phobl ifanc yng Nghymru:
Chwe blaenoriaeth sy’n cael eu dewis gan bobl ifanc sy’n rhan o fforymau ieuenctid, yn faterion sy’n bwysig i blant a phobl ifanc.
Chwe phrosiect sy’n cael eu dewis oherwydd eu bod yn cyfateb i waith cyfredol Llywodraeth Cymru.
Cafodd blaenoriaethau’r fforymau eleni eu dewis ddydd Gwener 27ain Mawrth fel rhan o ddiwrnod o weithgareddau ieuenctid i lansio’r prosiect.
Mae ein poster a thaflen am Cymru Ifanc yma:
Mae ein prosiect wedi’i adeiladu ar syniadau gwrando, rhannu, hysbysu a newid. Mae rhagor o wybodaeth amdanyn nhw a sut mae chwarae rhan isod.
Gadewch eich enw a’ch cyfeiriad e-bost isod i dderbyn y newyddion diweddaraf o Cymru Ifanc.
Gallwch edrych ar ein prosiectau ar gyfer y flwyddyn nesaf, a rhoi eich barn ar y gwahanol faterion i ni. Os ydych chi’n ymwneud â grŵp sy’n edrych ar unrhyw un o’r prosiectau, anfonwch eich gwaith aton ni – p’un a yw e’n gyfres o syniadau, yn adroddiad, yn daflen neu’n ffilm.
Rydyn ni eisiau cydnabod a grymuso’r gwaith rhagorol sy’n digwydd mewn ysgolion, fforymau a sefydliadau yng Nghymru. Mae hyn yn golygu y bydd pobl eraill yn gallu gweld beth rydych chi wedi’i wneud, a fydd yn eu helpu nhw i ystyried eu barn eu hunain. Gall hefyd eich helpu chi i greu cysylltiad â phobl a grwpiau eraill sydd â diddordebau tebyg i chi.
Rydyn ni eisiau i’r prosiectau arwain at newid sy’n gwella bywydau plant a phobl ifanc ledled Cymru. Byddwn ni’n gwneud hyn trwy gynrychioli eich safbwyntiau i Lywodraeth Cymru. Weithiau byddwn ni’n gwneud hynny’n uniongyrchol trwy gefnogi plant a phobl ifanc i gwrdd â Gweinidogion, ac weithiau byddwn ni’n cyflwyno eich safbwyntiau a’ch adnoddau yn dystiolaeth.
Mae Llywodraeth Cymru yn ymroddedig i wrando ar blant a phobl ifanc. Byddwn ni’n sicrhau bod eich lleisiau’n arwain at newid, a byddwn ni’n adrodd yn ôl ar sut mae eich lleisiau’n gwneud gwahaniaeth. Os nad oes modd newid yn achos mater arbennig, byddwn ni’n darganfod pam, ac yn rhoi gwybod i chi.
Mae'r wefan hon yn © CymruIfanc YoungWales 2018
Polisi Preifatrwydd    -    Polisi Cwcis
We use cookies to give you the best possible experience.
By continuing to use our website we assume you agree with our cookie policy.
Our Privacy & Cookie Policy